# Sanremo

| Sanremo Sanremü |
| --- |
| Kolaž atrakcija gradaKolaž atrakcija grada |
|  |
| Koordinate: ﻿ / ﻿ |
| **Država** |  Italija
 |
| **Regija** | Ligurija
 |
| **Provincija** | Imperia
 |
|  |
| **Vlast**  |
|  - **Gradonačelnik** | Alberto Biancheri
 |
|  |
| **Površina**  |
|  - **Urbano područje** | 54.68 km²
 |
| **Visina** | 15 m
 |
|  |
| **Stanovništvo** (2013)procjena
 |
|  - **Urbano područje** | 55.498
 |
|  - **Urbana gustoća** | 1015 st/km²
 |
|  |
| **Vremenska zona** | UTC+1 (UTC+1)
 |
| **Poštanski broj** | 18038
 |
| **Pozivni broj** | 0184
 |
| **Službene stranice** www.comunedisanremo
 |
| Karta
 |
| Sanremo
 |

**Sanremo** (ligurski: *Sanremü*) je grad od 55.498 stanovnika na sjeverozapadu Italije. U gradu se održavaju brojne kulturne manifestacije od kojih je svakako najpoznatija Festival di Sanremo. Ljubiteljima sporta poznat je i po biciklističkoj utrci Milano-Sanremo, koja se od 1907. održava krajem marta na dionici od 294 km.

## Geografija

Poster Sanrema iz 1920-ih
Sanremo leži na obali Ligurskog mora, u provinciji Imperiji odnosno regiji Liguriji. Udaljen je 25 km istočno od francuske granice i 60 km od Nice. Taj dio talijanske rivijere poznat je kao Riviera dei Fiori (Cvjetna rivijera), a Sanremo kao njegova prijestolnica. Sanremo ima gotovo idealnu klimu, ne previše vruća ljeta i vrlo blage zime, jer se iza njega steru se visoke Primorske Alpe koje ga štite od hladnih vremenskih utjecaja.

## Historija

Sanremo se razvio iz malog rimskog naselja Matutije (*Villa Matutiana*). Ono je tokom ranog srednjeg vijeka izraslo do grada, ali se tad njegovo stanovništo preselilo na brda i sagradilo tvrđavu i zidine oko naselja La Pigne, da se zaštiti od saracenskih provala. Negdje od 1861. grad se počeo profilirati kao mondeno lječilište, a njegovoj popularnosti pridonio je i boravak njemačkog cara Friedricha III 1887. i 1888. godine.

## Znamenitosti

Kazino Sanremo
Historijski centar grada podignut je na brdu i karakteriziraju ga uske strme uličice i kuće iz 13. vijeka. Tu se nalazi i katedrala San Siro iz 12. vijeka i svetište Madonna della Costa (15–17. vijek). Novi dio grada podignut je uz obalu i tu se nalaze brojni hoteli, vile, parkovi, promenade i poznati kazino. Iznad njegove male luke koji štiti lukobran dug 1200 metara, nalazi se genoveška utvrda Santa Tecla.

## Zanimljivosti

* U Sanremu je 1920. održana međunarodna konferencija na kojoj su sile Antante s mandatom Lige naroda odlučivale o sudbini poraženog Osmanskog carstva. Najvažniji zaključak te konferencije bilo je davanje mandata Velikoj Britaniji u Palestini.
* U gradu je živio i umro slavni izumitelj Alfred Nobel 1896.

## Gradovi prijatelji

* Atami
* Helsingør
* Karlskoga
* Budva

## Poznati građani

* Giovanni Girolamo Saccheri (1667–1733), jezuit, filozof, teolog i matematičar
* Angelo Iachino (1889–1976), admiral talijanske kraljevske mornarice
* Mario Bava (1914–1980), talijanski filmski režiser, snimatelj i scenarist

## Privreda

Sanremo je pored turizma poznat i kao najveći talijanski centar trgovine cvijećem, koje se izvozi po Zapadnoj Evropi. Uz cvijeće poznat je i po brojnim nasadima maslina i limuna.

## Reference

## Vanjske veze

* Službeni portal grada(`it`)
* Informacije o festivalu muzike Arhivirano 2011-06-18 na Wayback Machine-u(`it`)
* Turistički vodič Arhivirano 2013-02-05 na Wayback Machine-u(`it`)